## PROIECT DE HOTĂRÂRE

**din ………… februarie 2019**

**privind stabilirea componenței echipei mobile,**

**pentru intervenția de urgență în cazurile de violență domestică**

Consiliul Local al Municipiului Dej, judeţul Cluj;

Întrunit în şedinţa publică ordinară din data de ….02.2019;

Având în vedere expunerea de motive la proiectul de hotărâre, prin care se propune **stabilirea componenței echipei mobile, pentru intervenția de urgență în cazurile de violență domestică**;

Ţinând cont de Raportul compartimentului de resort din cadrul aparatului de specialitate al primarului nr. ………. din data de ………….;

Având în vedere prevederile **Art.351 și Art.352 din Legea nr.217/2003** pentru prevenirea și combaterea violenței domestice, republicată, cu modificările și completările ulterioare, precum și prevederile **Ordinului nr.2525/2018** emis de Ministerul Muncii și Justiției Sociale, privind aprobarea Procedurii pentru intervenția de urgență în cazurile de violență domestică;

În temeiul Art.36 alin.(2) lit.d), alin.(6) lit.a) pct.2 și Art.45 din Legea administraţiei publice locale nr. 215/2001, republicată, cu modificările şi completările ulterioare,

**H O T Ă R Ă Ş T E:**

**Art.1.** (1)Se stabilește componența echipei mobile, pentru intervenția de urgență în cazurile de violență domestică, (alcătuită din reprezentanți ai Serviciului Public de Asistență Socială):

1. Iosip Ramona Iulia – COORDONATOR ECHIPĂ MOBILĂ
2. Hossu Alina Nicoleta - membru
3. Găvrilă Maria Cristina - membru
4. Moldovan Irina Elena - membru

(2) Atât coordonatorul, cât și ceilalți membri ai echipei mobile, vor avea atribuțiile prevăzute de legislația în vigoare privind violența domestică, acestea urmând a fi prevăzute în Fișa postului fiecărui membru al echipei mobile.

**Art. 2.** (1)Echipa mobilă va verifica semnalările privind situațiile de violență domestică, cu sprijinul poliției locale sau, după caz, al organelor de poliție de pe raza teritorială în care s-a semnalat situația de violență domestică.

(2) Pentru intervențiile de urgență, echipa mobilă va fi transportată de poliția locală, cu unul din mijloacele de transport aflate în dotarea poliției locale.

**Art.3.** Prezenta hotărâre va fi dusă la îndeplinire de către Serviciul Public de Asistență Socială din cadrul Primăriei Municipiului Dej și de către fiecare membrual echipei mobile.

**Art.5.** Prezenta hotărâre se comunică: Instituției Prefectului Județului Cluj, Primarului Municipiului Dej și Serviciului Public de Asistență Socială din cadrul Primăriei Municipiului Dej.

**PRIMAR**

**Ing. Morar Costan**

VIZAT

**SECRETAR**

Pop Cristina